Public procurement notice: Voluntary Ex Ante Transparency Notice
Published: 2018-02-13
Buyer: Aarhus Universitet
Country: DK
Contract type: Works
Procedure: Contract award without prior publication
CPV classification: 45214000: Construction work for education buildings
Estimated value: 157000000 DKK
Award criteria: Lowest price

Technical requirements: Kontrakten omfatter opførelse af et skræddersyet lejemål til Aarhus Universitet, der ønsker at samle sine forskningsaktiviteter i Institut for Fødevarer på en lokation ved Agro Food Park. Lejemålet består af i alt ca. 9 320 m2 til erhvervslokaler, herunder laboratorier, kontor og forsknings- og væksthuse. Bygge- og anlægsarbejderne har en værdi på forventelig ca. 157 mio. DKK ekskl. moms, og der er for lejemålet aftalt en afkastbaseret lejeberegning baseret på den samlede investeringssum afholdt til realisering af lejemålet. Lejeaftalen er for Aarhus Universitet uopsigelig frem til den 15. november 2034, mens lejeaftalen for udlejer er uopsigelig frem til den 15. november 2044. Lejemålet forventes klar til ibrugtagning den 15. november 2019. Udlejer skal i forbindelse med opførelsen af lejemålet agere som udbudsfuldmægtig og dermed sikre, at bygge- og anlægsarbejderne udbydes i henhold til udbudslovens regler.
Agro Food Park er Danmark absolutte centrum for fødevare- og landbrugsinnovation, og visionen er at blive blandt verdens største videns- og innovationsklynger inden for landbrug, fødevarer, sundhed og bioenergi. Med det formål at styrke forskningsmiljøet inden for fødevarer og samtidig intensivere samarbejdet, offentliggjorde Aarhus Universitet medio 2016 en beslutning om at flytte Insititut for Fødevarer til Agro Food Park. Aarhus Universitet har identificeret ét byggefelt i Agro Food Park, der kan imødekomme Aarhus Universitets behov, herunder de særlige krav som forskningsaktiviteterne og væksthusene stiller til bygningernes placering i forhold til sollys mv., samt behovet for muligheden for en eventuel fremtidig udvidelse eller integration med en forskerpark.
Landbrug & Fødevarer ejer jorden i Agro Food Park og har tildelt en køberet til det relevante byggefelt til Forskningsfondens Ejendomsselskab A/S. Forskningsfondens Ejendomsselskab A/S har endvidere meddelt Aarhus Universitet, at Forskningsfondens Ejendomsselskab A/S ikke ønsker at sælge ejendommen. Aarhus Universitet har således ikke mulighed for at erhverve en egnet ejendom i Agro Food Park. Forskningsfondens Ejendomsselskab A/S vil derimod - med respekt af reglerne i udbudsloven - opføre et byggeri og efterfølgende udleje dette til Aarhus Universitet. Indgåelse af lejeaftaler er ikke udbudspligtige, jf. udbudslovens § 21, nr. 1. Selv hvis lejeaftalen som følge af Aarhus Universitets indflydelse på indretningen heraf anses for at udgøre et bygge- og anlægsarbejde, har Aarhus Universitet vurderet, at der ikke findes et rimeligt praktisablet alternativ for Aarhus Universitet til at indgå lejeaftalen, og Aarhus Universitet har dermed under de foreliggende omstændigheder vurderet, at indgåelsen af et sådant skræddersyet lejemål er i overensstemmelse med udbudsloven, forudsat at Forskningsfondens Ejendomsselskab A/S udbyder minimum 80% af bygge- og anlægsarbejderne i overensstemmelse med udbudslovens bestemmelser. Forskningsfondens Ejendomsselskab A/S skal derfor - i forbindelse med bygge- og anlægsarbejderne forbundet med opførelsen af lejemålet - agere som udbudsfuldmægtig, og dermed sikre opfyldelse af Aarhus Universitets udbudspligt ved udbud af bygge- og anlægsarbejderne.
Forskningsfondens Ejendomsselskab A/S agerer som Aarhus Universitets udbudsfuldmægtig, og i den forbindelse udbydes bygge- og anlægsarbejderne efter bestemmelserne i udbudsloven.
I tilfælde hvor ordregiver forud for kontraktindgåelsen har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregivers beslutning om at tildele kontrakten uden forudgående offentliggørelse af en bekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregivers beslutning om, at ordregiveren har til hensigt at indgå kontrakt med en bestemt virksomhed være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse om, at ordregiver har indgået en kontrakt. Klagen skal vedlægges et klagegebyr på 20 000DKK.


Winner: Forskningsfondens Ejendomsselskab A/S
Award value: 157000000